NaiveNeuron/SloPal huggingface dataset:
Jurzyca, Eugen, poslanec NR SR (2018-10-17):
Ďakujem pekne. Podľa mňa, Jožo Mihál, dobre si vtiahol do diskusie ten druhý pilier. Naozaj ten náš dôchodkový systém, je dobré, keď stojí na viacerých pilieroch. Škoda, že druhý pilier dostal v minulosti nejakú streľbu do kolien, ale už, už čo, už treba sa teraz pozerať dopredu a pamätať si, že tie výnosy na kapitálových trhoch, teraz to neviem z hlavy presne, ale keď zoberieme každých 30 rokov z uplynulých 100 rokov, vrátane období vojen, tak tie výnosy reálne sa pohybujú okolo 5 percent. Čiže tam sa môžme spoliehať na to, že druhý pilier zoberie, keď mu nebudeme robiť zle. A potom ešte drobná poznámka, technická, k tomu. Spomínal si, že, že ten prieskum o zdravých rokoch života, že teraz je taký nejasný, alebo nejasné sú tie jeho výsledky. Tak ja chcem zareagovať na to, že naozaj som sa odvolával na seriózny zdroj pri tom spochybnení, ten sa volá Miloslav Bahna, a je to, je to sociológ, ktorý zastupuje Slovensko v programe medzinárodného komparatívneho výskumu, je z Inštitútu sociológie Slovenskej akadémie vied a článok, ktorý o tomto napísal, sa volá Slovensko: zdravé roky stratené v preklade. Ďakujem.
A. Belousovová, podpredsedníčka NR SR: (2007-03-23):
Nech sa páči, máte slovo, pán poslanec.
Suja, Miroslav, poslanec NR SR (2021-06-16):
Ďakujem za slovo. Vyjadrenia ministra vnútra Mikulca, že nemá prístup k živým veciam, je klamstvo. Vieme to, potvrdí aj hlavne z tej správy SIS, a preto sa nečudujme, že informuje novinárov o niektorých informáciách aj dva dni dopredu, lebo podľa tej správy on je jeden z tých organizátorov tejto pracovnej skupiny, tak vie, čo sa deje, takže preto tie vyjadrenia. A teraz ešte by som zareagoval na tú vec, že ministra vnútra nevidno. Mne osobne nevadí, ak ministra vnútra nevidno, ak ministerstvo ide, ako má. Ak Policajný zbor funguje, ako má, tak nemám potrebu vidieť ministra vnútra. Problém je v tom, že minister vnútra tu hovorí, že tu nie je vojna policajtov. No ak tomuto niekto z vás verí, tak by sa mal vážne zamyslieť nad svojím duševným zdravím, lebo tu vojna policajtov je tak viditeľná, že to nevidí len slepý alebo ten, čo je v nej zapojený. Že sa nevyjadril minister vnútra pri niektorých veciach, mne nevadí, ale keď bývalý premiér, súčasný tieňový premiér sa vyjadrí, že člen vlády, podpredseda vlády je zodpovedný za päťtisíc mŕtvych, tak vtedy tu vyjadrenie malo byť, že polícia to preverí, tieto informácie sa potvrdili alebo nepotvrdili. Ale nemôže tu ostať otázka, že polícia sa dozvie, že, od premiéra, že tu je niekto zodpovedný za päťtisíc mŕtvych, a nekoná a minister sa nepostaví a nepovie, nie je to pravda, je to pravda. Nie je to pravda, Matovič klame, je to pravda, Sulíka vyšetrujeme. Toto minister neurobil, tam mi to chýbalo. A ďalší problém, to prekrúcanie tej správy SIS, vyjadrenie Zemanovej, že vlastne zo správy SIS sme sa dozvedeli, že za všetko, čo tu napáchala predchádzajúca vláda. Ja som v tej správe SIS nepočul nič, že by sa spomínala predchádzajúca vláda, kolegovia, kolegyne, ale Zemanová nemá problém sa postaviť pred... (Prerušenie vystúpenia časomerom.)
Čaplovič, Dušan, poslanec NR SR (2017-04-07):
Pani podpredsedníčka, vy strašne nenávidíte, veľmi nenávidíte ľudí, útočíte, ale napriek tomu vám prajem dobré sobotné, dobré piatkové ráno.
Kollár, Boris, predseda NR SR (2023-03-21):
Ďakujem. Pochopiteľne sa jedná o všetkých voličov, nielen o demokratických a takých a hentakých, to je úplne jasné, že táto úprava by mala naozaj priniesť transparentnosť pre absolútne všetkých voličov. Pán poslanec Susko, nech sa páči.
Paška, Pavol, predseda NR SR (2013-07-01):
Pán spravodajca, chcete sa vyjadriť? (Reakcia spravodajcu.) Nie. Prerušujem rokovanie o tomto bode. Ďalšie dva body programu sú tlače 577 a 578. Sme odsúhlasili, tam je navrhovateľ pán poslanec Novotný, že budeme o nich rokovať zajtra o 9.00 hodine. (Reakcia z pléna.) Nech sa páči.
Cigániková, Jana, poslankyňa NR SR (2017-09-07):
Ďakujem pekne. Janka Kiššová, no máme podobné myšlienky. Tuto to mám napísané, naozaj som to neodpisovala, úplne presne to isté som si všimla aj ja, pán minister, keď ste hovoril, že na začiatku kauzy bol Natáliin blog. Presne tak isto ako Janku zdvihlo zo stoličky, mne sa dvihol žalúdok. Pretože na začiatku bolo znásilňovanie detí. Na začiatku boli drogy, alkohol, zneužívanie, ponižovanie deciek, ktoré boli odkázané na pomoc štátu a namiesto toho sa im doprialo takéhoto niečoho. Na začiatku bolo zariadenie, ktoré je dotované štátom, vami, tisíce eur, ktoré idú do takéhoto zariadenia. A na začiatku bol jeden minister, ktorý tu sedí dodnes a tvrdí, že toto všetko je v poriadku. Vy tu plačete, ako vám ubližujú, ako na vás kydajú. A zároveň, v tej istej reči tu vytiahnete kauzy o naozaj o sebevraždách, čokoľvek poviete, len aby ste ukázali, čo je vaša taktika. Veď aj oni boli zlí, aj oni urobili chyby. Iste, sú mnohí, ktorí urobili chyby. Určite aj za vlády, keď vo vláde sedela SaS. Ale chcem vám povedať, že to nie je o ich chybách, ale táto chyba, táto konkrétna, ktorú urobili iní a vy ste sa tu za nich bili do dnešného dňa. To je vaša chyba, je to vaše maslo na hlave a vy tu nemáte čo robiť. Lebo keď sa na vás človek pozrie, tak naozaj, nielen zo stoličky ho zdvíha, ale zdvíha sa mu žalúdok.
Blanár, Juraj, podpredseda NR SR (2021-06-17):
Pán poslanec, poprosím pokoj. (Hovorené súbežne s rečníkom.)
Danko, Andrej, predseda NR SR (2018-09-11):
Ďakujem. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, predsedovi tohto výboru poslancovi pánovi Antalovi. Poprosím aj o kľud v sále.
Osuský, Peter, poslanec NR SR (2014-06-12):
Rád by som povedal, aby som kolegovi Hlinovi vyjasnil pozíciu, neviem, na aké politické pomery ste navyknutý vy. SaS je liberálna strana. Tento návrh zákona, predosielam, vonkoncom neruší zákon o štátnom jazyku. Keď sa nad tým zamyslíte, a pozrite sa, čo v ňom ostáva nedotknuté a kodifikované, neplatí ani to, čo povedali iní, že znižuje jeho význam. Vonkoncom ho neznižuje. Vonkoncom ho neruší. Ruší len to, čo je v ňom redundantné, nevymožiteľné, otázne a sporné. Je to návrh zákona, ktorý je vo svojej podstate liberálny. Dáva ľuďom slobodu. Ak ste si nevšimli, som členom liberálnej strany, to znamená, pri otázke, či Sulík cenzuruje návrhy zákonov poslancov, odpoveď je: Nie, necenzuruje. Návrhy zákonov poslancov sú dielom poslancov, ak ste si nevšimli, som sem volený hlasmi občanov. A mám pocit, že sa ich snažím zastupovať. Vám sa toto napríklad nezdá, to je v poriadku, je vaše sväté právo s tým nesúhlasiť, ale vonkoncom nemáte čo spytovať svedomie poslaneckého klubu SaS. Peter Osuský je tu okrem iného aj za Petra Osuského. A ešte raz hovorím, toto je návrh, ktorý rozširuje slobody, ak si to nevšímate, o tom je ten návrh. To je posolstvo toho návrhu. Nič neznižuje, nič nikomu neberie, len rozširuje slobodu, i slobodu jazyka, slova, prejavu a informácie tak, ako si to daný občan praje, ako sa mu to hodí, ako mu to vyhovuje a želá si to. Takže tá otázka bola úplne zbytočná a mimo „misy“. A keby sme sa chceli baviť o širokej tematike používania iných a viacerých jazykov, skúste sa ísť pozrieť do Kanady, aký je tam pomer menšiny a väčšiny, a pozrite sa na čokoľvek kanadské, či tam nezaznieva i ten druhý jazyk. No z toho by... (Prerušenie vystúpenia časomerom.)
Stachura, Peter, poslanec NR SR (2024-05-09):
Fero, ďakujem za príspevok. Chcel som povedať, že asi niektoré veci sú pre ľudí, ktorí nie sú znalí tej problematiky celých Rázsoch, trošku komplikované, čo sa tam všetko dialo, ale ja pevne verím, že raz vyjde všetko na povrch, ako to skutočne bolo a prečo Rázsochy nestoja a kto je za tieto veci zodpovedný. Určite to nie je len pani ministerka Dolinková, ja mám pocit, že ona je vlastne tou koncovkou v tom celom nastavení, aby Rázsochy neboli. Ona robí vlastne ten finálny ťuk. Ale tie veci sa začali oveľa skôr. A mňa celkom zaujalo, ja som nerozumel, ešte v roku 2021, 10. 12. sa urobila analýza súčasného stavu Národného ústavu detských chorôb s koncepciou rozvoja na najbližších 15 rokov, a že to je akože na kompletnú rekonštrukciu celého NÚDCH-u a robila to práve tá firma Smart Healthcare Solutions, ktorú si spomínal, ktorú vlastní pán Černický (správne Čerňanský, pozn. red.) pán Šamaj, mimochodom pán Černický je vo firme Benmar spolu s pánom Matákom z Penty. No a práve táto Smart Healthcare Solutions robila paradoxne takéto analýzky za tých, do tých 70-tisíc ako zákazka s nízkou hodnotou aj pre Banskú Bystricu a pre Rázsochy. Aká náhoda, že? Že robili ako takéto analýzy pre Národný ústav detských chorôb, pre Banskú Bystricu, pre Rázsochy. Čiže, a to bol rok 2021, pozor, to sa to tu ešte hovoríme, všetci hovorili, že Rázsochy budú, budú z plánu obnovy a čo všetko. Čiže ja tu mám naozaj podozrenie, že tuná veľmi, veľmi dávno začal niekto rozohrávať hru, ktorá vlastne teraz sa finalizuje, a pani ministerka bude vlastne ten posledný článok, ktorý definitívne ukončí celú túto ságu Rázsochy a urobí sa to tak, aby to vyhovovalo niekomu, kto to v pozadí takto rozhodol.
Lipšic, Daniel, poslanec NR SR (2015-11-24):
Ja by som mal len dve krátke reakcie. To, čo spomínal pán poslanec Zajac, že v zákone zostane možnosť odvolania nadriadeného policajta bez dôvodu, nezostane, to sa vypúšťa, v princípe sa vypúšťa naozaj okrem tých nesporných ustanovení takmer všetko, čo, si myslím, je v poriadku, to by som v tomto okamihu nekritizoval, keď naozaj nebude zavedený hodnotiaci systém, na jeho základe kariérny postup. Ale k tomu, čo ste spomínali, ja nie som úplne prívržencom toho, že by dopravná polícia nemala existovať, ale by som sa chcel opýtať v tejto súvislosti aj ministra vnútra, ako to vyzerá s dopravnou štatistikou, nehodovosťou za tento rok, lebo som zatiaľ nezaregistroval čísla ohľadne smrteľných havárií, ako sa ten stav vyvíja. Ja nehovorím, že zodpovedný za zhoršenie stavu je minister. Ale tá informácia bola zaujímavá v porovnaní s inými rokmi, minulý rok došlo k nejakému nárastu, čo predpokladám, že skôr či neskôr muselo prísť, nemôžeme roky rokúce len klesať, nanešťastie. Ale by ma zaujímalo, ako sa to vyvíja, máme skoro 11 mesiacov za sebou v porovnaní s minulým rokom, alebo s rokom 2013, ako to vyzerá.
Poliačik, Martin, poslanec NR SR (2011-10-21):
Dobre. Teraz prosím, pán predseda, dajte hlasovať o návrhoch zo spoločnej správy okrem tých bodov, ktoré žiadali poslanci na osobitné hlasovanie, a teda sú to body 1 až 20 a 22 spoločne.
P. Paška, predseda NR SR: (2010-03-03):
(Hlasovanie.) 135 prítomných, 104 za, 1 proti, 29 sa zdržalo, 1 nehlasoval. Návrhy sme schválili.
Bugár, Béla, podpredseda NR SR (2010-08-05):
Ďalej v rozprave vystúpi pán poslanec Baška, nech sa páči, máte slovo, pripraví sa pán poslanec Číž.
Štarchoň, Peter, poslanec NR SR (2016-05-24):
Vážený pán predsedajúci, dovolím si informovať vás, že k navrhovanému zákonu sa do rozpravy žiaden poslanec nezapojil. A prosím vás, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Veteška, podpredseda NR SR: (2007-11-27):
Teraz dám slovo faktickým poznámkam na vystúpenie pána predsedu Pašku. Do faktických poznámok ako prvý sa prihlásil pán poslanec Dzurinda, potom sú prihlásení pani poslankyňa Sabolová, Fronc, Mikloš, pán poslanec Brocka, Mikloško, Miššík, Abrhan, Kahanec, Frešo, ešte mi to posuňte, Kvorka, Košútová, Jarjabek a ako posledný pán poslanec Štefanec, ešte pán Janiš ako posledný. Dobre? Končím možnosť ďalších prihlášok vo faktických poznámkach. Ako prvý vystúpi s faktickou poznámkou pán poslanec Dzurinda. Nech sa páči.
Kleinert, Dana, poslankyňa NR SR (2023-12-13):
Ďakujem. Hrozne som vám držala palce, pán Danko, že to dám. Chcela by som ešte zareagovať na to, že v rámci konsolidácie vláda nerieši zelené výzvy a nevníma alebo nevie ich vnímať sediac ešte len v poľovníckych posedoch ako na najvyššom mentálnom tróne, ktorý sa niekedy niekomu v živote podaril, a nevnímate témy ako príležitosť a tie témy sú napríklad, ako sa mienime vysporiadať s textilným odpadom, ktorý, ako vieme, je druhý najväčší znečisťovateľ tejto planéty hneď po ropnom priemysle. Členské štáty Európskej únie majú podľa rámcovej smernice o odpadoch povinnosť zaviesť triedený zber textilného odpadu od 1. januára 2025. S týmto termínom počíta aj aktuálny Program odpadového hospodárstva Slovenskej republiky na roky ´21 až ´25, ktorý envirorezort teda predstavil, presadil, koncom vlaňajška. Aj preto sa ministerstvo životného prostredia musí zaoberať textilným odpadom a jeho následným zhodnocovaním, aby Slovensko do roku 2025 splnilo požiadavky spomenutej smernice. Naozaj si však neviem predstaviť, keď tu vláda ani nerieši energetickú chudobu, tak ako by mohla vnímať túto tému ako príležitosť? Ako príležitosť nielen teda zelenú, ale aj ekonomickú, sociálnu, tému zelených inovácií. A tu sme zase naspäť pri tej širšej súvislosti, v prepojení v tomto konsolidačnom balíčku, na rezignáciu na zásadné tému, ako sú investície do zelených projektov, do vzdelávania, vedy, kreativity. Nielen stupídne vziať, hodiť do ohňa a pozerať sa, ako to všetko zhorí. Ako tu všetci zhoríme. Ďakujem. (Potlesk.)
Pellegrini, Peter, predseda NR SR (2016-02-11):
Pán poslanec Zajac je ďalší prihlásený do rozpravy. Nech sa páči.
Zmajkovičová, Renáta, podpredsedníčka NR SR (2013-11-27):
Pani poslankyňa Vaľová.
Ďuriš Nicholsonová, Lucia, podpredsedníčka NR SR (2018-03-14):
S reakciou na faktické poznámky pani poslankyňa Gaborčáková.
P. Hrušovský, predseda NR SR: (2004-01-20):
Nech sa páči, pán poslanec. J. Banáš, poslanec: Ďakujem, pán predseda. Ja chcem na vystúpenie pána poslanca Ondriaša povedať, že nemôžem zásadne súhlasiť s tým, že viera je čosi, čo človeka demoralizuje. Nechcem tú tému rozoberať, lebo to je veľmi široká téma, ale chcem povedať k predloženému návrhu zákona dve poznámky. Prvá je, ak by, priatelia, bola táto snaha Svätej stolice orientovaná skôr na etiku, ako je tu zdôrazňované, tak by sa predsa zmluva mala volať Zmluva medzi Slovenskou republikou a Svätou stolicou o etickej výchove a vzdelávaní, ale volá sa o náboženskej výchove. Ja ako liberál, veriaci liberál hovorím: „Viera je podstatná vec, ale do škôl nepatrí“ a chcem ešte využiť prítomnosť pána ministra Fronca, keď je tu. Pán minister, my ideme do Európskej únie a najväčší problém budeme mať s jazykmi. Dajte, prosím vás, povinnú angličtinu na...
Glváč, Martin, podpredseda NR SR (2016-10-21):
S reakciou pani poslankyňa Blahová.
Paška, Pavol, predseda NR SR (2013-09-03):
Pán poslanec Mikloško.
Krajčí, Marek, poslanec NR SR (2024-06-12):
Ja chcem tiež poďakovať Tomášovi Szalayovi za tento príspevok, kde veľmi dobre aj rozhorčene zhrnul to zdesenie, ktoré sme dnes ráno zistili, keď k zákonu, ktorý sme predtým jednomyseľne podporili v celej snemovni, zrazu narýchlo prilepili niečo, čo je obsahovo ešte náročnejšie ako ten samotný zákon, a malo sa o tom hlasovať hneď o jedenástej. To je naozaj neuveriteľná zbabelosť. A otázka je, prečo tak veľmi idú vy... potrebujú vymeniť toho človeka. Čo im kto za to sľúbil, prečo tam potrebujú nasadiť niekoho iného? Na Slovensku dlhodobo chýbali kapacity na kvalitné hodnotenie nových liekov. To viedlo k tomu, že predtým, ako sme my pri... mali teda možnosť prísť na ministerstvo zdravotníctva, tieto veci meniť, tak sa na Slovensku niektoré lieky vôbec nedostali, alebo na Slovensko prišli lieky, za ktoré sa platili plné ceny, hoci v zahraničí sa bežne predávali aj s 50-percentnou zľavou. Tým, že sme to zmenili a základom bol nezávislý úrad, nezávislý inštitút, tak sme ušetrili tieto obrovské peniaze. Vy z neho idete teraz spraviť slúžku vašej vládnej moci! Chcem vidieť pre koho dobro toto je, keď nie len pre tých, ktorí idú sa na tomto nabaliť. Naozaj, je nám z toho veľmi ľúto. (Potlesk.)
Blaha, Ľuboš, podpredseda NR SR (2024-01-23):
Pán kolega, reagujte na predrečníka! Ďakujem pekne. Pán poslanec Michal Sabo, nech sa páči.
M. Číž, podpredseda NR SR: (2007-12-11):
(Hlasovanie.) Prítomných 138 poslancov, za návrh 137 poslancov, zdržal sa 1 poslanec. Konštatujem, že Národná rada schválila návrh uznesenia k návrhu na zmenu mandátu príslušníkov ozbrojených síl Slovenskej republiky pôsobiacich v operácii KFOR v Kosove a na vyslanie príslušníkov ozbrojených síl Slovenskej republiky do operácie KFOR v Kosove. Ďakujem pekne. Teraz tretí návrh. Budeme hlasovať o návrhu uznesenia k návrhu na ukončenie pôsobenia príslušníkov ozbrojených síl Slovenskej republiky v operácii Iracká sloboda v Iraku (tlač 482). Uveďte, pán poslanec, aj tento návrh.
Záborská, Anna, poslankyňa NR SR (2023-05-24):
Ďakujem veľmi pekne, pán predseda. Ja by som rada podporila ten návrh, ktorý predložil pán poslanec Vetrák. Po mojich 15-ročných skúsenostiach v Európskom parlamente môžem povedať, že princíp subsidiarity a proporcionality sa stal akousi mantrou, ale nebol dodržiavaný, a myslím si, že ani, ani národný parlament Slovenskej republiky proste nevyužil všetky možnosti, ktoré mal, keď pripomienkoval niektoré predložené návrhy, čiže bude dobré, keď sa to upresní, a ja veľmi rada tento návrh zákona podporím. Ďakujem pekne.
Plaváková, Lucia, poslankyňa NR SR (2024-06-27):
Ďakujem veľmi pekne za slovo, aj kolegyni Jurík za veľmi podrobné objasnenie a zdôvodnenie nášho návrhu zákona. Naozaj my sa v Progresívnom Slovensku zameriavame na adresnú pomoc tým najzraniteľnejším a jedným z týchto opatrení, ktoré takýmto spôsobom môže pomôcť ľuďom, ktorí to najviac potrebujú, je práve príspevok na úhradu nákladov na bývanie. Nie je to žiaden výmysel, ktorý by sme si my len tak z čista jasna vymysleli, ide o koncept, ktorý je osvedčený v iných krajinách a myslím si, že práve to je cesta, akým spôsobom by sme mali aj k prijímaniu legislatívy pristupovať, že keď vieme, že niečo dobre funguje v zahraničí, vieme, že tu máme problém, naozaj ľudia sú vystavení chudobe a čo je horšie ako riziko straty domova. A najlepšie je takýmto situáciám predchádzať a zamerať sa na preventívne opatrenia a práve toto je jedno z tých preventívnych oparení, ktoré môže pomôcť ľuďom, aby sme zabránili tomu, že prídu o strechu nad hlavou a o domov a že vlastne im to negatívnym spôsobom zasiahne aj do ich rodinného života, do starostlivosti o deti. Naozaj tie situácie sú hrozné. A teda aj vláda sa zaviazala v tom programovom, vo svojom programovom vyhlásení vlády, že navrhne úpravu príspevku na bývanie ako samostatnú dávku, teda zatiaľ sa venovala skôr iným témam, tak mňa to mrzí, že teda neprišlo na ľudí, ktorí to najviac potrebujú. Aj strana HLAS vo svojom programe sa hlásila k právu na bývanie, konkrétnejšie tam bolo uvedené, že bývanie predstavuje nielen základnú životnú potrebu a podmienku, ale predovšetkým jedno zo základných ľudských a sociálnych práv, súhlasím. Takže máme tu návrh zákona, ktorý presne toto adresuje, bolo by super, keby ste ho podporili. Ďakujem.
Danko, Andrej, predseda NR SR (2019-10-23):
Vážené panie poslankyne, vážení páni poslanci, pokračujeme v rozprave. Poprosím, zaujatie miest. (Ruch v sále.) Vážené panie poslankyne, poprosím, kľud v sále. Aj páni poslanci. (Zaznievanie gongu.) Nasleduje druhé čítanie o vládnom návrhu zákona o občianskych preukazoch a o zmene a doplnení niektorých zákonov. Vládny návrh zákona je uverejnený ako tlač 1607, spoločná správa výborov má tlač 1607a. Nech sa páči, pani ministerka vnútra, odôvodnite tento vládny návrh zákona. (Rokovanie o vládnom návrhu zákona o občianskych preukazoch a o zmene a doplnení niektorých zákonov , tlač 1607.)
Mikuš, Jozef, poslanec NR SR (2015-10-07):
Pán predseda, dajte, prosím, hlasovať o tom, že Národná rada prerokuje uvedený návrh zákona v druhom čítaní.
A. Belousovová, podpredsedníčka NR SR: (2008-10-28):
Faktickú poznámku na vystúpenie pána poslanca Andruskó má pán poslanec Rafaj. Končím možnosť prihlásiť sa s faktickými poznámkami. Pán poslanec Rafaj má slovo.
B. Bugár, podpredseda NR SR: (2005-09-23):
(Hlasovanie.) Prítomných 87, za 87. Tieto návrhy pani poslankyne sme schválili. Nech sa páči, ďalšie návrhy.
Kollár, Boris, predseda NR SR (2021-11-04):
S ďalšou faktickou vystúpi pán poslanec Karahuta.
Glváč, Martin, podpredseda NR SR (2016-11-28):
Ďakujem. Prerušujem rokovanie o tomto bode programu. Ďalej vás chcem informovať, že nasledujúcim bodom by mal byť návrh poslancov Gábora Gála, Petra Antala a Pétra Vörösa na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov. Navrhovatelia, pardon, z dôvodu choroby požiadali o preloženie prerokovania návrhu na 6. decembra 2016. Je všeobecný súhlas? Ďakujem veľmi pekne. Teraz malo nasledovať rokovanie o dvoch vládnych návrhoch zákonov, ktoré v Národnej rade predkladá minister zdravotníctva. Keďže gestorský výbor pre zdravotníctvo prerušil rokovanie, tieto body prerokujeme tento týždeň v stredu 30. novembra o 14.00 hod. Pristúpime k druhému čítaniu o vládnom návrhu zákona, ktorým sa mení a dopĺňa zákon Národnej rady č. 152/1995 Z. z. o potravinách v znení neskorších predpisov a o zmene a doplnení zákona č. 39/2007 Z. z. o veterinárnej starostlivosti v znení neskorších predpisov. Vládny návrh zákona je uverejnený ako tlač 233, spoločná správa výborov má tlač 233a. Prosím ministerku pôdohospodárstva a rozvoja vidieka Slovenskej republiky Gabrielu Matečnú, aby vládny návrh zákona odôvodnila, a zároveň, pokiaľ mám dobré informácie, tak by som jej chcel zaželať k narodeninám všetko najlepšie. (Rokovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a o zmene a doplnení zákona č. 39/2007 Z. z. o veterinárnej starostlivosti v znení neskorších predpisov , tlač 233.)
Laššáková, Jana, podpredsedníčka NR SR (2013-12-12):
Kolegyne, kolegovia, keďže je 12.00 hodín, vyhlasujem obedňajšiu prestávku. O druhej pokračujeme hodinou otázok a odpovedí a o 15.00 hodine budeme hlasovať o štátnom rozpočte, ako aj o prerokovaných bodoch. Prajem vám dobrú chuť. (Prestávka.) (Po prestávke.)
Jurinová, Erika, podpredsedníčka NR SR (2012-08-06):
Ďakujem. S faktickou poznámkou pán poslanec Matovič.
Ďuriš, Nicholsonová, Lucia, podpredsedníčka NR SR (2018-12-03):
Máme tu niekoho z hospodárskych záležitostí?
Matovič, Igor, poslanec NR SR (2023-05-18):
... a aktuálne aj tá strana, ktorá prepila milión v Dubaji, aby zahlasovala za. (Potlesk.)
Blanár, Juraj, podpredseda NR SR (2022-12-06):
Prezentujme sa a hlasujme o tomto návrhu. (Hlasovanie.) Prítomných 135 poslancov, za hlasovalo 23, proti 24, zdržalo sa 88, hlasovali všetci. Národná rada sa uzniesla, že nebude pokračovať v rokovaní o tomto návrhu. Ďakujem pánovi spravodajcovi. A poďme k ďalšiemu hlasovaniu v prvom čítaní, ktorým je návrh poslanca Čepčeka na vydanie zákona, ktorým sa mení a dopĺňa zákon č. 596/2003 Z. z. o štátnej správe v školskej... v školstve a školskej samospráve, tlač 1312, je to bod 89. Hlasovanie bude uvádzať pán spravodajca za gestorský výbor pre vzdelávanie, vedu, mládež a šport, pán poslanec Marek Šefčík. Nech sa páči, máte slovo. (Hlasovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 1312.)
Jurinová, Erika, podpredsedníčka NR SR (2014-12-03):
Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, vyhlasujem rozpravu za skončenú. Stanoviská nie je k čomu prijímať, prerušujem rokovanie o tomto bode programu. A budeme pokračovať druhým čítaním o návrhu poslankýň Národnej rady Slovenskej republiky Viery Tomanovej, Viery Šedivcovej, Evy Hufkovej a Jany Vaľovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov . Návrh zákona je pod tlačou 1248. Spoločná správa výborov má tlač 1248a. Dávam slovo poslankyni Vierke Šedivcovej, aby návrh zákona odôvodnila.
Lackovič, Marek, poslanec NR SR (2024-02-13):
Ďakujem pekne, pár sekúnd využijem len na poďakovanie za faktické poznámky a využijem ich aj na to, aby som teda možno povedal aj pánovi ministrovi alebo poprosil ho, ak sa nám to podarí alebo ak sa vám to podarí dnes schváliť, venujme, prosím, nejaké úsilie v nasledujúcich možno týždňoch, mesiacoch tomu, aby tie vodoprávne konania na okresných úradoch aj možno v úzkej súčinnosti s ministerstvom vnútra, pod ktoré okresné úrady spadajú, aby to išlo rýchlejšie, lebo je v našom spoločnom záujme, aby tieto stavby, vodovody, kanalizácie sme mali dobudované čo najskôr. Toto je naozaj moja veľká kolegiálna aj ľudská prosba, aby sme sa na to vrhli hneď ako na ďalšiu vec v prípade, že sa táto podarí, lebo trápi to nás všetkých bez ohľadu na to, z akého politického tábora prichádzame. Veľmi vás o to prosím. Ďakujem pekne.
D. Gabániová, poslankyňa: (2007-12-06):
Takže pristúpime k hlasovaniu, ktoré vyplynuli z rozpravy. O pozmeňujúcom návrhu pána poslanca Patakyho prosím hlasovať o každom bode spoločne, ale nasledovne. O bode 1 nemožno hlasovať, pretože sme schválili bod 1 informácie a teda budeme hlasovať samostatne o bodoch 2 až 5. Takže, nech sa páči, pán predsedajúci, dajte hlasovať o bode 2.
Grendel, Gábor, podpredseda NR SR (2022-03-30):
Pán poslanec, pán poslanec...
Zmajkovičová, Renáta, podpredsedníčka NR SR (2014-06-06):
Ďalším písomne prihláseným je pán poslanec Mikloško. Poprosím technikov, pán poslanec Mikloško nie je zobrazený, nie je zobrazený na tabuli, tak by som vás poprosila.
Hargaš, Ján, poslanec NR SR (2023-12-19):
Pán predsedajúci, žiadam vás, aby ste mi vrátili desať sekúnd mojej faktickej poznámky. Odôvodnenie... (Prerušenie vystúpenia predsedajúcim.)
M. Jureňa, poslanec: (2010-03-09):
Ja by som to povedal tak, pochopiteľne, že legislatívne i v dôvodovej správe, ktorú predkladám, sú uvedené všetky tieto paragrafy, ktoré tu boli ňou odcitované. A poukázala na slabé miesta v našej legislatíve. Ale v tomto práve je asi Národná rada, aby prijímala také zákony, aby sa nestalo to, čo sa stalo v päťdesiatych rokoch a pretrváva tu desaťročia. A znovu musím pripomenúť, že v tomto prípade zanikla jedna obec vďaka tomu, že sa vytvoril jeden vojenský priestor. Ak to vraciame do pôvodného stavu, tak nemôžeme to vracať do pôvodného alebo nemali by sme to vracať do pôvodného stavu tým spôsobom, že túto obec roztrhajú iné obce, hovorím to, takým primitívnym spôsobom. Takto to vraciame, pretože tá legislatíva za tie desaťročia sa takto stvorila a neumožňuje teraz vrátiť proste obec, ktorá zanikla, aby sa znovu obnovila. Bohužiaľ, tá legislatíva je taká, ale sme tu, Národná rada, od toho, aby sme sa týmto vážnym momentom zaoberali, pretože tuná ide, ako som to uviedol, o 900 pôvodných občanov, o pôvodnú obec, ktorá takto existovala. Takže ak Kresťanskodemokratické hnutie v záujme subjektívnych záujmov mieni pokračovať v tejto nedostatočnej línii, ktorá tu vytvára tento priestor, mňa osobne to trochu prekvapuje. Ďakujem.
Pčolinský, Peter, podpredseda NR SR (2023-05-17):
Pani poslankyňa Kozelová s faktickou.
Hort, Milan, podpredseda NR SR (2010-12-01):
Posledná, ktorá sa prihlásila s faktickou poznámkou, je pani poslankyňa Viera Tomanová, nech sa páči.
Laššáková, Jana, podpredsedníčka NR SR (2013-09-18):
Pani poslankyňa Nicholsonová, nech sa páči.
K. Tóthová, poslankyňa: (2007-02-06):
Pán predseda, prosím, aby ste dali hlasovať o tom, že Národná rada Slovenskej republiky na základe príslušných právnych ustanovení o rokovacom poriadku sa uzniesla prerokovať predložený návrh zákona v druhom čítaní.
P. Hrušovský, podpredseda NR SR: (2002-05-16):
Nech sa páči, pani poslankyňa Tóthová.
Pollák, Peter, poslanec NR SR (2012-05-11):
Ďakujem pekne. Ja budem reagovať na tú úvodnú časť kolegu Mičovského, kde teda sa vyjadroval k poslancovi Poliačikovi. Ako príslušník jednej z menšín na Slovensku hovorím, že každá menšina na Slovensku alebo kdekoľvek na svete si zaslúži minimálne to, aby nebola diskriminovaná v tejto krajine na základe svojej inakosti, a patrične musí dostať v podstate pozornosť na to, aby riešila ich problémy. To som mal potrebu povedať. Ďakujem.
Hrušovský, Pavol, predseda NR SR (2012-02-29):
Pán poslanec.
Brocka, Július, poslanec NR SR (2013-06-21):
To som ešte nerobil. Ďakujem pekne, dámy a páni, ale čo človek neurobí pre vlasť a pre dobro tých voličov... (Prerušenie vystúpenia predsedajúcou.)
Dostál, Ondrej, poslanec NR SR (2018-10-23):
No a čo je zaujímavé na tom hlasovaní, je, je ten precedens, že vy ste síce zlomili MOST – HÍD, lebo ja verím tomu, že toto nebola prvá voľba MOST – HÍD, ale MOST – HÍD – a nie je to prvýkrát v tejto vládnej koalícii – sa nechal zlomiť. Vy ste nejakým spôsobom... (Reakcia z pléna.) No je to katastrofa, je to, áno, máte prav..., máte pravdu, pán Jakab, úplná katastrofa je to! Súhlasím. Katastrofa a hanba. Nejakým spôsobom ste kollárovcov, stranu pána Kollára, presvedčili, aby sa správali rovnako ako traja odídenci od nich, marčekovci, a zahlasovali spolu s vládnou koalíciou. (Reakcie z pléna.) No vykrikujete aj vy, pán Marček. Vykrikujte. Ale ani to by vám nestačilo. Ten návrh by neprešiel bez toho, aby zaňho zahlasovali fašisti. Fašistickí poslanci vám schválili možno najdôležitejší zákon tohto volebného obdobia. Ani trochu sa nehanbíte, hrádza proti extrémizmu?! Teraz tu nie sú fašisti. Odišli. A zaujímavá vec, na ktorú upozornil pán poslanec Budaj, že pozmeňujúci návrh pána poslanca Madeja prešiel 98 hlasmi a posunutie zákona do tretieho čítania ihneď prešlo 84, je to, ... šiestimi, stratili sa nám nejaké hlasy. Kde sa nám stratili hlasy? Fašisti sa nám stratili! Niečo ste našťastie zmrvili, zmrvili v druhom čítaní. Neschválili ste jedno ustanovenie, ktoré sa týka účinnosti, potrebnou väčšinou, tak sa to muselo opravovať a opravovalo sa to tak, že sa, sme sa vrátili do druhého čítania. A bola tu pauza a bola tu pauza, počas ktorej tu fašisti sedeli, akurát vrchný fašista Kotleba tu nebol. Neviem, kde bol, ale keď sa vrátil, tak sa vrátil vysmiaty, vrátili sa potom všetci ostatní a pokračujeme v rokovaní. Takže bude veľmi zaujímavé sledovať aj to, že či v treťom čítaní sa fašisti zachovajú tak, ako pri posune z druhého do tretieho čítania, keď nehlasovali za, alebo sa zachovajú tak ako chvíľu predtým, keď hlasovali za pozmeňujúci návrh poslanca Madeja. Či už chcete, alebo nechcete, ostane na vás podozrenie, že to nebolo iba preto, že nemajú radi Kisku a že vám dobrosrdečne zahlasujú tú zmenu, ale že vám tým hlasovaním o posune z druhého do tretieho čítania vyslali nejaký signál, na základe ktorého potom pán Kotleba išiel mimo sály, niečo vyrokoval a vrátil sa. Hrádza proti extrémizmu spoločne s fašistami dnes przní ústavu a na 12 rokov sprzní Ústavný súd. (Potlesk.)
Viskupič, Jozef, poslanec NR SR (2016-12-06):
Toto vystúpenie patrilo k tým, ktoré môžeme nazvať ako ľadoborec, ktorý búra mýty, lebo tie mýty počas tej rozpravy sa tu objavili dva. Prvá, a možno ešte aj v predchádzajúcej časti, ktorá predchádzala tejto rozprave, prvá hovorila o tzv. právnom suteréne, ktorý definoval to, že ten, kto chce zrušiť Mečiarove amnestie, chce spáchať nejaký právny suterén. Tu pán kolega, pán poslanec Kresák hovorí, že nie, nie je tomu tak. Toto plénum ako zvrchovaný ústavodarný a zákonodarný orgán môže v tejto veci zbúrať mýtus a hovoriť nie o právnom suteréne, ale o jednom z najdôležitejších vecí, ktorú nesieme z deväťdesiatych rokov, a to je spriechodnení spravodlivosti ústavným, rozhodnutím ústavnou väčšinou tohto pléna, prvý mýtus. A druhý mýtus, rozdelenie časti Mečiarových amnestií a Kováčovej milosti. A podľa mňa zaznel dostatočne jasne nielen ten terminologický rozdiel medzi amnestiou a milosťou, ale aj to, že pán prezident Kováč, on ako osoba nemal vôbec žiadny problém s tým, aby toto plénum sa hlasovaním vysporiadalo s jeho udelením milosti, to ad jedna a po druhé, hovorí presne o tom, že nie slovenský súd, ale nemecký súd predsa rozhodol, že pán Kováč ml. de facto nemal byť už za čo ďalej trestne stíhaný, lebo bolo toto konanie niekedy, ak si to pamätám, okolo roku 2000 zastavené. Čiže oba mýty, ktoré tu predkladajú poslanci, či už z ľudovej strany alebo zo SMER-u, sú len mýty. Fakty hovoria... (Prerušenie vystúpenia časomerom.)
Dubovcová, Jana, poslankyňa NR SR (2010-12-08):
Dajte, prosím, hlasovať o pripomienke pod bodom 2.
Žiak, Miroslav, poslanec NR SR (2022-02-22):
Ďakujem, pán predseda.
Číž, Miroslav, podpredseda NR SR (2015-05-12):
Ďakujem, pán spravodajca, za spravodajskú správu. Kolegyne a kolegovia, otváram rozpravu. Písomnú prihlášku do rozpravy nemám. Pýtam sa preto, hlási sa niekto do rozpravy ústne? Pán poslanec Fecko. Budete mať dlhší, pravdepodobne, pán poslanec. Takže v takom prípade, kolegyne, kolegovia, musím prerušiť rokovanie o tomto bode programu. Budeme pokračovať v zmysle schváleného programu, ale dovoľte mi ešte niektoré informácie, teda predovšetkým tú, že teraz prerušujem rokovanie 51. schôdze do zajtra do 9.00 hodiny. Zajtra o 9.00 hodine v zmysle schváleného programu budeme pokračovať vládnym návrhom zákona, ktorým sa mení a dopĺňa zákon č. 245/2008 Z. z. o výchove a vzdelávaní, teda školský zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 1498. Návrh zákona uvedie pán minister Draxler, spravodajcom bude pán poslanec Ľubomír Petrák. Dovoľte mi zaželať vám všetkým príjemný večer. (Prerušenie rokovania o 19.06 hodine.)
B. Bugár, podpredseda NR SR: (2004-01-23):
Takže budeme hlasovať o tom, že Národná rada Slovenskej republiky berie na vedomie vyhodnotenie doterajšieho priebehu Medzivládnej konferencie Európskej únie a jej perspektívy, tlač 539. Nech sa páči, prezentujme sa a hlasujme. (Hlasovanie.) Prítomných 124 poslancov, za návrh 119,  zdržali sa 4, nehlasoval 1. Konštatujem, že uznesenie sme schválili. Budeme pokračovať hlasovaním o vládnom návrhu zákona o voľbách do Národnej rady Slovenskej republiky, tlač 478. Spoločným spravodajcom je pán poslanec Gál. Nech sa páči, pán poslanec, môžete uviesť prvé hlasovanie o tom, či Národná rada súhlasí s tým, aby sme daný vládny návrh zákona prerokovali v druhom čítaní, poprípade, ak boli procedurálne návrhy, tak najprv o tých.
Hrnčiar, Andrej, podpredseda NR SR (2019-04-02):
Pán poslanec Kollár.
Kresák, Peter, poslanec NR SR (2017-09-06):
Ďakujem pekne, pán podpredseda. Dajte teraz, prosím, hlasovať o tom, že Národná rada prideľuje vládny návrh zákona na prerokovanie ústavnoprávnemu výboru a výboru pre ľudské práva a národnostné menšiny, ďalej že gestorský výbor, za gestorský výbor sa určuje ústavnoprávny výbor s tým, aby výbory prerokovali tento návrh zákona do 30 dní a v gestorskom výbore do 32 dní od jeho prerokovania v prvom čítaní. Ďakujem.
Taraba, Tomáš, poslanec NR SR (2021-11-12):
Po prvé. Ako je možné vôbec veriť vláde, ktorá si vymyslela, že za jeden deň narástla hospitalizácia o 467 prípadov a potom úplne nezávislý analytik ich vysmial a 400 prípadov tam bolo doklepnutých? Ako veriť vláde, ktorá povie takto pred dvomi mesiacmi, prijímame očkovací zákon, ale garantujeme, že testovanie bude zadarmo, a dnes ľudia si musia platiť 10 euro? Ako veriť vláde, ktorá všetky zákony na popieranie ľudských práv dáva v skrátenom legislatívnom konaní, aby sa nemuseli a nemohli tí ľudia vedieť proti tejto mašinérii brániť? Ale ja si dovolím pár upresnení. Po prvé. Ten Krčméry, on nielen hovoril, že to skončí do mája, a teraz rozpráva, že treba ešte dve dávky. On dokonca vie, že budeme musieť mať respirátory 50 rokov. Nie 40, nie 30, on vie, že 50. To je takýto odborník. A teraz, keď sa mu vysmieva celý internet, tak idú prijímať zákon, aby nemohli títo, lebo aj on je zdravotník, aby títo zdravotníci nemohli byť ani popieraní, že čo za blbosti tu rozprávajú. Dávate ľuďom vakcínu. Prečo neprijmete zodpovednosť za tú vakcínu? Prečo dávate ľuďom podpisovať tie, tie informatívne súhlasy? Čo oni o tej vakcíne vedia? Vy o nej nič neviete! Prečo nedáte plnú zodpovednosť štátu za tie následky? Veď to sú percentuálne výsledky úmrtí na Západe, ktoré sú, ktoré sú niekoľkonásobne vyššie, čo sú normálne oficiálne, transparentne priznané oproti tomu, čo tu vy dávate. Každý má v okolí už ľudí, mladých ľudí, ktorí zomreli, štyridsiatnici, tridsiatnici, po týchto vakcínach – a prečo to nepriznáte, prečo evidujte 5 prípadov? Tomuto neveríte ani vy! Takže ako sa dá veriť tejto vláde, ktorá vo všetkom, čoho sa dotkne, oklamala ľudí?
P. Hrušovský, predseda NR SR: (2003-10-24):
(Hlasovanie.) Prítomných je 132 poslancov, za 99, zdržalo sa 33. Návrh sme schválili. Prosím, ďalšie návrhy.
R. Fico, poslanec: (2002-04-04):
Pán poslanec, nie je problém s trestnými sadzbami, veď my dnes môžeme dať také vysoké tresty, aké chceme, problém je, že neviem chytiť páchateľa a nevieme ho odsúdiť. Ak máme páchateľa nejakého ekonomického trestného činu, vieme mu dať aj 15 rokov trestu odňatia slobody. Len ho, preboha, chyťme, usvedčime a odsúďme na súde, ale vôbec netreba uvažovať o nejakom prudkom zvyšovaní. Čiže v druhom čítaní budeme pravdepodobne rozoberať aj ekonomický rozmer tejto novelizácie, pretože naozaj prinesie obrovský vplyv na štátny rozpočet. Ja ho odhadujem na niekoľko miliárd slovenských korún. Ďakujem. M. Andel, podpredseda NR SR: Ďakujem. Slovo má pán poslanec Húska. A. M. Húska, poslanec: Ďakujem. Chcem reagovať predovšetkým na určité výroky pána poslanca Osuského, pokiaľ ide o charakteristiku možného vývoja, kde práve pomocou penalizácie, pomocou represie je presvedčený, že dôjde k napraveniu pomerov. Vieme, aké sú v samotných Spojených štátoch veľké rozpory medzi jednotlivými štátmi únie o represii. A rozchádzajú sa odborníci v tom, do akej miery samotná penalizácia, samotná represia pomáha veci riešiť. A, preboha, nepoužívajme také schémy ako je, že už nikdy aby sa nemohli pohybovať ľudia, ktorí spôsobili nešťastie, ako ste uviedli pána Riga. Naším údelom je, bohužiaľ, aj to, že Kain nebol prvý a nebol posledný. Jednoducho, naozaj medzi ľuďmi sa pohybujú aj takí tvorovia, ktorí majú niekedy bližšie k dravcom ako k solídnym, kooperatívnym partnerom. Takže rátajme s tým, že tobôž pri veľkých transformačných pohyboch, aké sa udievajú, keď sa menia masy vlastníkov, nemôžeme celkom vylúčiť, že tu budú prítomní aj takíto. A nesmieme veriť, že to vyriešime tým, že zvýšime represiu. M. Andel, podpredseda NR SR: Ďakujem. Na svojich predrečníkov chce reagovať pán poslanec Osuský. Nech sa páči, pán kolega, máte slovo.
P. Hrušovský, predseda NR SR: (2004-10-26):
Ľ. Navrátilová, poslankyňa: Áno, 7, 21, 22, 39, 47 a 51. Okrem toho pán poslanec Blajsko a pán poslanec Burian predložili pozmeňujúce návrhy, ktoré sa ale netýkajú tých častí zákona, ktoré boli uvedené v spoločnej správe. Takže dajte teraz, prosím, pán predseda, hlasovať spoločne o bodoch 1 až 6, 8 až 19, 23 až 36, 40 až 42, 46, 48 až 52 a 53 spoločne s odporúčaním gestorského výboru schváliť ich.
Laššáková, Jana, podpredsedníčka NR SR (2015-12-11):
S reakciou pán poslanec Zajac, nech sa páči.
Prostredník, Ondrej, poslanec NR SR (2024-01-10):
Ďakujem, pán predsedajúci. Kolegyne, kolegovia, ďakujem veľmi pekne za vaše reakcie. Pre mňa ukázali to, ako všetci, ktorí reagovali, žiaľ, boli to len poslankyne, poslanci z opozičného tábora, si uvedomujú zodpovednosť, ktorá im je zverená pri tvorbe zákonov. Že si uvedomujú to, ako Tina správne poukázala, že tá transcendentnosť v spravodlivosti je univerzálna v tom zmysle, že či sa človek riadi zodpovednosťou voči nejakej transcendentnej bytosti alebo nie, ale spravodlivosť ako taká je niečo, čo nás presahuje, a preto k nej musíme pristupovať s obrovskou zodpovednosťou. Túto zodpovednosť som vo vašich reakciách cítil. Nechcem byť mentorský, ale skutočne mi chýba tento pocit zodpovednosti teda zo strany koaličných poslancov. Možnože je, ale nepočujeme ho. Majú možnosť v rámci tejto rozpravy vyjadriť pred verejnosťou, pred svojimi voličmi to, ako oni zodpovedne pristupujú ku legislatívnemu procesu aj v tomto konkrétnom prípade pokiaľ ide o novelu Trestného zákona, ale nerobia to, myslím si, že robia veľmi vážnu chybu, keď túto možnosť nevyužívajú. Ešte raz vďaka za vaše reakcie. (Potlesk.)
Danko, Andrej, predseda NR SR (2019-11-27):
Ďakujem, pani poslankyňa. Do rozpravy je prihlásený poslanec Pavelka.
B. Bugár, podpredseda NR SR: (2003-07-02):
V rokovaní 15. schôdze Národnej rady pokračujeme hlasovaním v prvom čítaní o dvoch návrhoch zákonov, ktoré sme prerokovali na 13. schôdzi. Ide o vládne návrhy zákonov o zániku Fondu detí a mládeže a zákona o zriadení Špeciálneho súdu. Pristúpime k hlasovaniu o vládnom návrhu zákona o skončení činnosti a spôsobe zániku Fondu detí a mládeže, tlač 244. Prosím určenú spravodajkyňu Evu Rusnákovú, aby zaujala miesto určené pre spravodajcov a uvádzala hlasovanie. Pani spravodajkyňa, k prvému hlasovaniu by sme mali pristúpiť, nech sa páči, môžete uviesť prvé hlasovanie. E. Rusnáková, poslankyňa: Ďakujem pekne. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku Národnej rady Slovenskej republiky prerokovať predložený návrh v druhom čítaní.
Halák, Róbert, poslanec NR SR (2021-03-18):
Ďakujem za slovo, pán predsedajúci. Vážený pán predsedajúci, dovoľte mi, prosím, ako navrhnutému spravodajcovi výboru predniesť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Romana Foltina, Mariána Viskupiča, Jany Žitňanskej a Vladimíry Marcinkovej na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov, tlač 386, v druhom čítaní. Výbor pre kultúru a médiá ako gestorský výbor podáva Národnej rade spoločnú správu výborov. Národná rada uznesením č. 561 z 29. januára 2021 rozhodla o tom, že návrh zákona prerokuje v druhom čítaní a pridelila ho na prerokovanie týmto výborom: Ústavnoprávnemu výboru a výboru pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Gestorský výbor na základe stanovísk výborov vyjadrených v ich uzneseniach a v stanoviskách poslancov odporúča Národnej rade uvedený návrh zákona, tlač 386, schváliť. Výbory Národnej rady Slovenskej republiky, ktoré predmetný návrh zákona prerokovali, odporúčajú o pozmeňujúcich a doplňujúcich návrhoch hlasovať spoločne o bodoch 1 až 12 s odporúčaním schváliť. Spoločná správa výborov Národnej rady bola schválená uznesením č. 95 zo 16. marca 2021. Gestorský výbor ma určil za spoločného spravodajcu výborov a poveril ma, aby som na schôdzi Národnej rady informoval o výsledku rokovania výborov. Pán podpredsedajúci, ďakujem, skončil som. Otvorte, prosím, rozpravu.
Jurinová, Erika, podpredsedníčka NR SR (2013-11-28):
Ďakujem pekne. Teraz dávam možnosť prihlásiť sa do rozpravy ústne. Uzatváram možnosť prihlásiť sa do rozpravy. Pán poslanec, myslíte, že za štyri minúty to stihnete? (Reakcia poslanca.) Takže prerušujem dnešné rokovanie a zajtra ráno budeme pokračovať rozpravou k tomuto návrhu zákona. V rozprave vystúpi hneď o 9.00 hodine pán poslanec Kollár. Pekný večer všetkým prajem. (Prerušenie rokovania o 18.56 hodine.)
Gyimesi, György, poslanec NR SR (2023-03-15):
... Ja by som len chcel zablahoželať všetkým a popriať im príjemný sviatok.
Grendel, Gábor, podpredseda NR SR (2021-09-22):
Prerušujem rokovanie o tomto bode programu. A teraz nasleduje prvé čítanie o návrhu poslancov Národnej rady Slovenskej republiky Milana Mazureka a Eduarda Kočiša na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov . Návrh zákona je uverejnený ako tlač 630, návrh na jeho pridelenie na prerokovanie výborom je v rozhodnutí č. 659. Dávam slovo pánovi poslancovi Mazurekovi, aby návrh zákona uviedol.
Hrnčiar, Andrej, podpredseda NR SR (2019-03-27):
Prosím, prezentujme sa a hlasujme. (Hlasovanie.) Prítomných 135, za 58, proti 22, zdržalo sa 54, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Vyhlasujem trojminútovú prestávku. (Reakcia z pléna.) A procedurálny návrh ešte predtým. Nech sa páči, pani poslankyňa Remišová.
Martvoň, Anton, poslanec NR SR (2012-06-27):
Ďakujem pekne. Pán poslanec Brocka, dovoľte, aby som teda uznal vaše vystúpenie ako odborné. Budem preto sa držať odbornej roviny. V podstate znova zopakujem to, čo som povedal včera pánovi poslancovi Beblavému, že naša vláda chce pracovať, chce riešiť krízu, chce riešiť problémy a na to potrebuje mať aj príslušné úrady k dispozícii a príslušné funkcie. Z toho dôvodu, si myslím, naša vláda zvolila stratégiu, ktorá sa jej zdá najvhodnejšia. Potrebuje mať vo vláde, a teda na ministerstvách odborníkov, práve na viacerých ministerstvách. Dokonca kde máme iba jedného štátneho tajomníka, by sa zišiel ešte aj druhý štátny tajomník, napr. na ministerstve školstva vzhľadom na tie problémy, čo sa riešia alebo čo sa objavujú v školstve alebo aj v iných rezortoch. To, čo ste k tomu povedali, pán poslanec Brocka, ohľadom rezortu budúcnosti Ministerstva životného prostredia Slovenskej republiky, keď ho naša vláda zrušila, no je to ťažké. No naša vláda v minulom období zruší jedno ministerstvo a pre časť obyvateľstva alebo časť odborníkov sa zdá to zrušené ministerstvo rezortom budúcnosti. Zrušíme ďalšie ministerstvo, zase pre iných sa to bude zdať rezort budúcnosti. Čiže ťažko nájsť také správne riešenie, pri ktorom by sa vyhovelo celej odbornej verejnosti. Na druhej strane zasa dovolím si poznamenať, že bývalá vláda Ivety Radičovej nešla do zrušenia žiadneho ministerstva, pokiaľ si dobre pamätám. Čiže sú rôzne pohľady na to. Dovolím si ale s vami súhlasiť, že v prípade, že by sme sa pozreli na to ministerstvo hospodárstva, dajú sa hľadať alternatívy, že by jeho kompetencie mohlo teoreticky prebrať ministerstvo pôdohospodárstva, ministerstvo financií, poprípade ministerstvo obrany pri kontrole zákazu vývoja obchodu s chemickými zbraňami. Ale podľa môjho názoru ešte na to nedozrel čas. Je príliš veľa problémov v hospodárstve, ktoré treba riešiť. A treba mať na to osobitne vytvorené ministerstvo. Z tohto dôvodu si myslím, že tak, ako to nastavila táto vláda, je to dobré a... (Prerušenie vystúpenia časomerom.)
Hrušovský, Pavol, predseda NR SR (2011-11-29):
Prosím, aby ste si sadli na miesto spravodajcov, pani poslankyňa. Otváram rozpravu o návrhu zákona. Písomné prihlášky do rozpravy som nedostal. Pán poslanec Blanár sa hlási do rozpravy. Končím možnosť ďalších ústnych prihlášok do rozpravy. (Hlasy v sále.) Pán poslanec Blanár bol jediný a posledný prihlásený do rozpravy. Žiaľ, je mi to ľúto, ale... (Reakcie z pléna.) Nech sa páči, pán poslanec.
Grendel, Gábor, podpredseda NR SR (2021-11-04):
Pán poslanec Filip Kuffa.
Sulík, Richard, predseda NR SR (2011-02-08):
Ďakujem pekne. Pán Fecko chce reagovať, nech sa páči.
V. Veteška, podpredseda NR SR: (2004-01-22):
Pán Miššík s faktickou poznámkou.
Žarnay, Oto, poslanec NR SR (2016-03-23):
Sľubujem. (Potlesk.)
Sulík, Richard, predseda NR SR (2011-03-30):
Ďakujem. Vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa, či niekto z poslancov chce v rozprave vystúpiť. Máme jedného poslanca prihláseného. Ďakujem. Uzatváram možnosť sa prihlásiť do rozpravy. A slovo má pán poslanec Jurčík.
Glváč, Martin, podpredseda NR SR (2018-06-20):
S reakciou na faktické poznámky pán poslanec Mazurek. Nech sa páči.
M. Pado, poslanec: (2007-04-13):
Ja by som si dovolil len pár slov k tomu, čo povedal pán poslanec Frešo. Vyjadrenia pána ministra Jahnátka v týždenníku Trend naznačujú nielen to, že Slovensko má záujem o obnovu výroby zbraní, pohnútky by som nechal bokom, to sa dá usudzovať aj z ciest, z obchodných ciest pána predsedu vlády. Je jasné, že tieto zbrane Slovensko nepotrebuje pre svoje potreby, ale pre export. Avšak vyjadrenia pána ministra naznačujú aj to, že rezort hospodárstva pod vedením pána ministra Jahnátka a aj vláda Slovenskej republiky, ktorá jeho vyjadrenia podporila, chce na rozvoj výroby a nielen výroby, ale aj predaja zbraní použiť všetky možné aj nemožné prostriedky, teda aj korupciu. V tomto prípade štátnu korupciu. Pán minister a cez neho aj vláda Slovenskej republiky naznačili, že dodržiavanie medzinárodných dohovorov o obchode so zbraňami a boj proti korupcii nie sú pre vládu Slovenskej republiky tým zásadným mantinelom. Ďakujem pekne.